|  |
| --- |
| MINIMALNI STANDARDI ZNANJA |

|  |
| --- |
| ŠOLSKO LETO 2015/2016 |

PREDMET:GEOGRAFIJA

PROGRAM: GIMNAZIJA

UČITELJI:DARJA OGRIN, DRAGO RADOMAN, LILI RUPNIK

**Predmet: GEOGRAFIJA – 1. letnik**

**Obseg snovi in minimalni standardi znanja**

**Učna enota: GEOGRAFIJA KOT VEDA**

**Minimalni standardi znanja:**

* opredeli predmet preučevanja geografije
* pozna pojem Geosfera in zna opredeliti geografske elemente, dejavnike in procese

**Tema: NASTANEK IN ZGRADBA ZEMLJE**

**Minimalni standardi znanja:**

* pozna notranje (endogene) in zunanje (eksogene) sile in procese in zna razložiti njihov pomen za izoblikovanost površja
* pozna notranjo zgradbo Zemlje in pomen za današnjo razporeditev kontinentov in izoblikovanost površja
* pozna glavne faze geološkega razvoja Zemlje in pomen za izoblikovanost površja in zna na karti sveta pokazati posamezne enote
* pozna vrste kamnin po nastanku in pozna njihove glavne značilnosti
* imenuje tipične kamnine v Sloveniji in domači pokrajini

**Tema: POVRŠJE ZEMLJE**

**Minimalni standardi znanja:**

* opiše zunanje sile in preoblikovalne procese na primerih iz Slovenije in sveta
* opiše razvoj rečnega, ledeniškega, vetrnega, obalnega reliefa in kraških pojavov ter jih ovrednoti z vidika človeka
* s pomočjo skic oziroma slikovnega gradiva prepozna in opiše reliefne oblike
* razlikuje pojma Kras in kras

**Tema: VREME IN PODNEBJE**

**Minimalni standardi znanja:**

* pozna zgradbo atmosfere in njen pomen za življenje
* razlikuje pojma vreme in podnebje
* pozna podnebne elemente in dejavnike
* razlikuje pojma toplotni pas in podnebni tip
* opiše značilnosti podnebnih tipov v posameznih toplotnih pasovih in jih pokaže na karti sveta

**Tema: PRST**

**Minimalni standardi znanja:**

* pozna nastanek prsti in pedogenetske dejavnike;
* pozna glavne lastnosti prsti in njihov pomen za rabo tal;
* ovrednoti vpliv človekove dejavnosti na prsti.

**Tema: RASTLINSTVO**

**Minimalni standardi znanja:**

* pozna vpliv dejavnikov okolja na rastlinstvo
* ovrednoti pomen rastlinstva za človeka in vlogo človeka pri ogrožanju in ohranjanju naravnega rastlinstva
* opiše značilne vrste rastlinstva po podnebnih pasovih

**Tema: VODOVJE**

**Minimalni standardi znanja:**

* našteje in na karti sveta/Slovenije pokaže območja velikih vodnih površin v različnih agregatnih stanjih
* pozna pomen vodovja za človeka
* pozna glavne fizikalne in kemične lastnosti morske vode in pomen za človeka
* pozna glavne pojme o tekočih vodah
* opredeli glavne vire onesnaženja voda in ekološke probleme
* našteje jezera po nastanku in primere pokaže na karti
* pozna pomen podtalnice za človeka in problematiko ogrožanja podtalnice v Sloveniji
* razloži pojem in pomen mokrišč

**Tema: PREBIVALSTVO**

**Minimalni standardi znanja:**

* pozna pojme v zvezi z gibanjem števila prebivalcev
* opredeli vzroke in posledice selitve prebivalstva in oblike selitev
* pozna biološke in družbene sestave prebivalstva

**Tema: NASELJA**

**Minimalni standardi znanja:**

* pozna merila za opredelitev naselij.
* s pomočjo slikovnega gradiva prepozna in opiše tipe podeželskih naselij v Sloveniji
* pozna zgradbo mesta ter procese spreminjanja mest

**Tema: KMETIJSTVO**

**Minimalni standardi znanja:**

* pozna različne oblike kmetovanja v svetu
* na primeru iz Slovenije ali sveta označi ekološke probleme pri proizvodnji hrane

**Tema: ENERGETIKA IN INDUSTRIJA**

**Minimalni standardi znanja:**

* pozna pomen posameznih energijskih virov za človeštvo nekoč in danes
* pozna razmestitvene dejavnike industrije
* s pomočjo tematske karte ali slikovnega gradiva zna analizirati značilnosti industrijske pokrajine
* pojasni vpliv industrije na pokrajino

**Tema: PROMET**

**Minimalni standardi znanja:**

* pozna vrste prometa in jih primerja med seboj
* analizira vpliv posameznih vrst prometa na pokrajino

**Tema: TURIZEM**

**Minimalni standardi znanja:**

* opredeli pogoje za razvoj turizma
* označi vpliv turizma na pokrajino, gospodarstvo in življenje ljudi

**Tema: TRAJNOSTNI RAZVOJ**

**Minimalni standardi znanja:**

* pozna bistvo trajnostnega razvoja
* pozna osnove za vrednotenje prostora za različne dejavnosti

**Minimalni standardi prvega letnika so temeljno znanje dijakov v vseh štirih letnikih !!**

**Predmet: GEOGRAFIJA – 2. letnik**

**Obseg snovi in minimalni standardi znanja**

**Učna enota: RAZVITE DRŽAVE IN DRŽAVE V RAZVOJU**

**Minimalni standardi znanja:**

* našteje kriterije za določanje stopnje gospodarske razvitosti držav
* našteje dva razloga za razlike v gospodarski razvitosti po svetu

**Tema: AZIJA**

**Minimalni standardi znanja:**

* našteje in na karti pokaže regije Azije
* našteje in na krati pokaže glavne naravne enote Azije
* našteje in pojasni dejavnike, ki vplivajo na podnebje in rastlinstvo Azije
* s pomočjo ustreznih klimogramov sklepa o podnebnih tipih in značilnih rastlinskih pasovih
* na karti pokaže največje azijske reke, pozna njihove hidrografske značilnosti pomen za poselitev in gospodarstvo
* razlikuje pojma areičnost in endoreičnost
* s pomočjo statističnih podatkov opiše glavne značilnosti prebivalstva azijskih držav (poselitev, naravno gibanje, sestave, urbanizacija)
* pozna glavna verstva v Aziji in pojasni pomen verske sestave v pokrajini
* našteje oblike kmetijstva in opiše značilnosti kmetijstva v Aziji
* pozna poglavitne gospodarske težnje in politične probleme v Aziji

**Tema: AFRIKA**

**Minimalni standardi znanja:**

* našteje in na krati pokaže glavne naravne enote Afrike
* razlikuje pojma nizka in visoka Afrika in pojasni vpliv tektonike na relief
* na karti pokaže največje afriške reke in pozna pomen za življenje ljudi
* našteje dejavnike, ki vplivajo na podnebje Afrike
* s pomočjo ustreznih klimogramov sklepa o podnebnih tipih in značilnih rastlinskih pasovih
* poveže zgodovinski razvoj z današnjo gospodarsko in politično podobo
* našteje in predstavi oblike kmetovanja v Afriki in našteje glavne kmetijske pridelke za samooskrbo in izvoz
* na karti omeji sušna območja v Afriki ter razloži vzroke in posledice sušnosti
* s pomočjo tematske karte določi glavna rudarska in naftna območja
* pozna problematiko enostranske gospodarske razvitosti na primeru plantažnega kmetijstva in rudarstva

**Tema: LATINSKA AMERIKA**

**Minimalni standardi znanja:**

* pozna pomen "odkritja" Amerike za prvotno prebivalstvo in Evropejce
* našteje in na krati pokaže glavne geografske enote Srednje Amerike
* pojasni naravnogeografske posebnosti Srednje Amerike (podnebje, rastlinstvo, vulkanizem, potresi, hurikani)
* zna našteti glavne rasne skupine in jih prostorsko umesti
* predstavi glavne gospodarske probleme v izbranih regijah Srednje Amerike
* predstavi probleme latinskoameriških mest
* našteje in na krati pokaže glavne naravne enote in največje reke Južne Amerike
* s pomočjo ustreznih klimogramov opiše glavne tipe podnebja v Južni Ameriki in jih poveže z vegetacijskimi razmerami
* razloži značilnosti poselitve in gospodarskega razvoja v državah andsko-indijanske Amerike
* s pomočjo tematskih kart predstavi gospodarsko usmerjenost Brazilije
* pozna problematiko pretiranega krčenja tropskega deževnega gozda

**Tema: SEVERNA AMERIKA**

**Minimalni standardi znanja:**

* našteje in na krati pokaže glavne naravne enote in največje reke Severne Amerike
* s pomočjo klimogramov in tematske karte ugotovi količino in razporeditev padavin in temperature v posameznih območjih Severne Amerike ter opredeli podnebni tip
* našteje najpogostejše ujme in pozna vzroke
* pozna značilnosti naseljevanja in posledice za rasno sestavo ameriškega prebivalstva
* loči politiko »talilnega lonca« in »multikulturnega» razvoja
* pozna značilno zemljiško razdelitev v ZDA
* s pomočjo statističnih podatkov na karti ovrednoti pomen kmetijstva ZDA in razlikuje glavne kmetijske pasove
* na tematski karti določi najpomembnejše industrijske regije v ZDA in Kanadi in našteje razmestitvene dejavnike
* pozna zgradbo ameriškega velemesta in pojem megalopolis
* s pomočjo tematskih kart in statističnih podatkov primerja gospodarstvo ZDA in Kanade

**Tema: AVSTRALIJA IN OCEANIJA**

**Minimalni standardi znanja:**

* našteje in na krati pokaže glavne naravne enote in največje reke v Avstraliji
* pozna pomen tekočih in podzemeljskih voda za prebivalstvo
* s pomočjo klimogramov in tematske karte ugotovi količino in razporeditev padavin in temperature v posameznih območjih Avstralije, opredeli podnebni tip ter oblike naravnega rastja
* pozna politiko Avstralije do priseljencev in prvotnega prebivalstva
* ovrednoti današnji položaj avstralskih domorodcev
* pozna vzroke za neenakomerno razporeditev prebivalstva
* pozna oblike kmetijstva v Avstraliji
* s pomočjo statističnih podatkov opredeli vlogo Avstralije v svetovnem gospodarstvu
* opredli pojem Oceanija in na karti pokaže največje otoke, otočja

**Tema: POLARNA OBMOČJA**

**Minimalni standardi znanja:**

* na karti pokaže polarna območja
* pozna naravne pogoje za pojav ledu na Arktiki in Antarktiki
* pozna okoljske probleme polarnih območij

**Minimalni standardi prvega letnika so temeljno znanje dijakov tudi v drugem letniku !!**

**Pojme, ki se nanašajo na naravne enote, obravnavane države, mesta, obravnavane pokrajine, reke, jezera morajo učenci pokazati/označiti na fizični oziroma tematski karti ter na nemi karti.**

**Predmet: GEOGRAFIJA – 3. letnik**

**Obseg snovi in minimalni standardi znanja**

**Učna enota: EVROPA**

**Minimalni standardi znanja:**

* na karti pokaže in imenuje večje polotoke, otoke, morja, zalive in morske ožine Evrope ter ovrednoti njihov pomen za prebivalstvo
* opiše nastanek, značilnosti obal in njihov pomen za človeka ter posamezne tipe pokaže na karti
* pozna značilnosti geološke zgradbe Evrope ter na karti / nemi karti pravilno pokaže in imenuje pomembnejše (večje) gorske sisteme, nižine in kotline v Evropi ter opiše njihov nastanek
* pojasni pomen posameznih podnebnih dejavnikov
* s pomočjo klimogramov imenuje in opiše različne tipe podnebja v Evropi, pozna njihovo prostorsko razširjenost
* s pomočjo tematskih kart označi značilne tipe naravnega rastlinstva v Evropi v različnih podnebnih razmerah
* na karti/nemi karti pokaže najpomembnejše evropske reke
* na fizični karti/nemi karti pokaže/imenuje večja jezera v Evropi
* na karti pokaže najbolj gosto poseljena območja v Evropi in razloži vzroke za takšno razporeditev prebivalstva, pozna pojem osrednje in robno območje
* pozna vzroke za migracijske tokove v Evropi v obdobju po drugi svetovni vojni
* navede cilje povezovanja evropskih držav
* opredeli najpomembnejše smeri prometnih tokov

**Tema: SEVERNA EVROPA**

**Minimalni standardi znanja:**

* pozna pojem in pokaže na karti/nemi karti države
* označi procese, ki so vplivali na odlikovanje reliefna v S.Evropi
* pozna pomen podnebnih dejavnikov in pomen podnebja za poselitev, kmetijstvo, promet in turizem
* pozna glavne energijske vire in bistvene značilnosti njihove energijske politike
* pozna probleme preobrazbe industrije na Švedskem in Finskem
* opredeli pojav kislega dežja v Skandinaviji; pozna vzroke, posledice in načine reševanja okoljskih problemov in to primerja s Slovenijo
* pozna posledice pretiranega ulova z vidika naravnega ravnotežja in možnosti za prihodnost
* pojasni problematiko narodnostne sestave pribaltskih držav

**Tema: ZAHODNA EVROPA**

**Minimalni standardi znanja:**

* definira pojem in pokaže na karti/nemi karti države, naravne enote, pokrajine
* pojasni izoblikovanost površja Zahodne Evrope
* pozna podnebje Zahodne Evrope
* opredeli glavne značilnosti gospodarskega razvoja Zahodne Evrope vrednoti pomen naravnogeografskih značilnosti za razvoj kmetijstva in industrije
* pozna značilnosti preobrazbe industrije v Veliki Britaniji in Belgiji
* pozna problematiko izseljevanja Ircev in sodobni razvoj Irske
* pojasni »Severno irsko vprašanje«
* pozna dejavnike za razvoj nizozemskega kmetijstva in ga primerja s s slovenskim
* pozna strukturo prebivalstva v Belgiji
* predstavi značilnosti strukture francoskega gospodarstva
* predstavi nacionalno sestavo Francije in značilnosti centralistične ureditve

**Tema: JUŽNA EVROPA**

**Minimalni standardi znanja:**

* opredeli pojem in na karti/nemi karti pokaže posamezne države, naravne enote, reke
* primerja razvitost turizma v Grčiji, Italiji, Franciji in Španiji in pozna okoljske probleme, ki jih povzroča ta dejavnost
* opiše možnosti za razvoj kmetijstva v Italiji, Grčiji in na Iberskem polotoku
* pozna problematiko nacionalne sestave Iberskega polotoka
* opiše posebnosti reliefa Italije
* primerja stopnjo industrijskega razvoja S. in J. Italije
* pozna narodnostne manjšine v Italiji

**Tema: SREDNJA EVROPA**

**Minimalni standardi znanja:**

* opredeli pojem Srednja Evropa in na karti /nemi karti pokaže države, naravne enote, pokrajine, reke
* pozna preoblikovalne procese, ki so oblikovali površje in opiše značilnosti površja velikih naravnih enot
* primerja gospodarski razvoj in pripadajoče probleme zahodnega dela Srednje Evrope z nekdanjimi socialističnimi državami
* pozna proces preobrazbe Porurja in Šlezije
* na izbranem primeru pojasni pomen rek za plovbo ter ogroženost voda zaradi onesnaževanja
* opredeli gospodarske dejavnosti (turizem, kmetijstvo, promet) v Alpah in okoljske probleme, ki nastajajo
* pozna jezikovno sestavo in jezikovno politiko Švice

**Tema: JUGOVZHODNA EVROPA**

**Minimalni standardi znanja:**

* pozna obseg in na karti/nemi karti pokaže države, velike naravne enote, pokrajine, reke
* opredeli skupne značilnosti razvoja ter gospodarske probleme izbranih držav
* pozna narodnostno sestavo prebivalstva in mednacionalne napetosti

**Tema: VZHODNA EVROPA**

**Minimalni standardi znanja:**

* našteje države, ki jih uvrščamo v regijo
* pozna naravne in družbene dejavnike, ki so vplivali na razvoj
* pozna bistvene značilnosti nacionalne strukture prebivalstva in pojem rusifikacija

**Minimalni standardi prvega letnika so temeljno znanje dijakov v tretjem letniku!!**

**Predmet: GEOGRAFIJA – 4. letnik**

**Enota: SLOVENIJA**

Standarde  znanja opredeljuje Predmetni izpitni katalog za maturo.

**Obseg snovi:**

Geografske značilnosti Slovenije

Obča geografija

Regionalna geografija sveta

Regionalna geografija Evrope

Standarde znanja določa Predmetni izpitni katalog za splošno maturo (http://www.ric.si/splosna\_matura/predmeti/geografija/).

**Minimalni standardi znanja:**

* ovrednoti pomen lege in položaja Slovenije v Evropi in EU;
* z uporabo kartografskega in slikovnega gradiva razloži geološki razvoj ter značilnosti kaminske zgradbe in površja Slovenije;
* pojasni vpliv podnebnih in drugih dejavnikov (lega, relief, oddaljenost od morja, prevlada zahodnih vetrov, vremenotvorna središča) na podnebne elemente v Sloveniji;
* iz klimogramov prepozna glavne tipe podnebij (submediteransko/zmerno sredozemsko, celinsko vlažno/zmerno celinsko, gorsko/alpsko), opiše glavne značilnosti in pozna njihovo prostorsko razporeditev
* opiše najbolj razširjene prsti v Sloveniji
* opiše hidrografske značilnosti slovenskega vodovja
* z uporabo hidrogramov prepozna pretočne (rečne) režime slovenskih rek in razloži dejavnike, ki vplivajo nanje;
* opiše značilnosti naravnega gibanja in spolno-starostne sestave prebivalstva v Sloveniji
* pozna narodnostno sestavo prebivalstva Slovenije
* na karti locira območja slovenske narodnostne manjšine v Italiji, Avstriji in na Madžarskem
* opiše dejavnike za razvoj naselij in njihovo funkcijsko členitev;
* razloži značilnosti kmetijstva v Sloveniji (kmetijska usmerjenost, spremembe v kmetijstvu
* opiše energijske vire v Sloveniji in možnosti uporabe alternativnih energijskih virov
* razloži razvoj in pojasni spremembe v prostorski razporeditvi industrije po posameznih fazah: 19. stoletje, med svetovnima vojnama, po 2. svetovni vojni in po osamosvojitvi Slovenije;
* ovrednoti prometno lego Slovenije v Evropi;
* ovrednoti naravne možnosti Slovenije za razvoj posameznih vrst turizma;
* opiše značilnosti posameznih vrst turizma v Sloveniji;

**Tema: GEOGRAFSKE ZNAČILNOSTI SLOVENSKIH POKRAJIN – REGIJ**

* imenuje in na karti locira velike slovenske pokrajinske enote: Alpske, Predalpske, Dinarskokraške, Obpanonske in Obsredozemske pokrajine

**Tema: ALPSKE POKRAJINE**

* opiše naravne značilnosti Julijskih Alp, Kamniško-Savinjskih Alp in Karavank ter jih primerja med seboj;

**Tema: PREDALPSKE POKRAJINE**

* opiše skupne značilnosti predalpskega hribovja (zahodnega, vzhodnega in severovzhodnega) in jih primerja med seboj;

**Tema: OBSREDOZEMSKE POKRAJINE**

* opiše osnovne naravne in družbene značilnosti flišnih in kraških pokrajin ter jih primerja med seboj;

**Tema: DINARSKOKRAŠKE POKRAJINE**

* opiše naravne in družbene značilnosti visokih in nizkih dinarskih planot, vmesnih podolij in kraških polj ter jih primerja med seboj;

**Tema: OBPANONSKE POKRAJINE**

* opiše skupne značilnosti ravninskih in gričevnatih pokrajin ter jih primerja med seboj;

**Tema: SLOVENCI V ZAMEJSTVU**

* pozna in na karti locira geografska imena pokrajin, v katerih živijo zamejski Slovenci